Oamenii iau măsuri trăsnite împotriva coronavirusului.
Într-un restaurant din Florenţa, barmanul serveşte cafeaua pe o lopată pentru deszăpezire. Un italian foloseşte un cerc de plastic pentru a ţine la distanţă oamenii dintr-o piaţă. O companie din China care livrează mâncare le dă oamenilor protecţii de carton împotriva coronavirusului.
Măştile şi costumele de protecţie împotriva coronaviruslui se găsesc din ce în ce mai rar, aşa oamenii îşi iau propriile măsuri de precauţie, unele chiar trăsnite. Cel mai tare exemplu vine din Florenţa. Un barman s-a resemnat când a văzut că oamenii tot vin la cafea în ciuda avertismentelor, aşa că a decis să se protejeze cum ştie mai bine. A servit cafeaua cu ajutorul unei lopeţi pentru deszăpezire şi s-a asigurat astfel că respectă distanţa de un metru faţă de clienţi. Ia uite un alt bărbat, tot din Italia, care poartă în jurul brâului un disc de plastic care împiedică orice contact fizic. Iar în China, o companie care livrează mâncare le-a trimis clienţilor la pachet o uriaşă cutie de carton care să îi izoleze de restul persoanelor în timp ce mănâncă.